**Nye retningslinjer og rutiner for utbetalinger til selvstendig næringsdrivende**

Fra og med inntektsåret 2017 vil betalinger til selvstendig næringsdrivende uten fast forretningssted utbetales og rapporteres fra regnskap via UBW-Agresso.

Fra og med 01.01.2017 skal alle med næringsinntekt uansett grunnlag for betaling sende faktura. OsloMet – storbyuniversitetet ønsker at faktura fortrinnsvis sendes som EHF-faktura til universitetets **elektroniske faktura-adresse**: 997058925.   
Ved problemer med å overholde kravet om å sende EHF-faktura vennligst ta kontakt med regnskap@oslomet.no.

**Bakgrunn**  
Utbetalinger til denne gruppen utgjør næringsinntekt for mottaker, men har blitt registrert i lønnssystemet på grunn av innrapportering via lønns- og trekkoppgaven (LTO-kode 401). Dette ble ikke videreført i a-ordningen, men skilt ut i en egen oppgavetype med innrapportering via Altinn.

**Arbeidstakere vs. selvstendig næringsdrivende**Den nye rutinen for selvstendig næringsdrivende uten fast forretningssted følger av skatteregelverkets skille mellom arbeidsinntekt (lønn) og næringsinntekt.

Fra lønnssystemet utføres alle utbetalinger av arbeidsinntekt. I tillegg til ansatte omfatter dette utbetalinger av honorar og andre godtgjørelser til eksterne oppdragstakere som ikke driver næringsvirksomhet.

I tilknytning til avtale/kontrakt i skal det fremdeles legges ved skjema som viser at det er foretatt en vurdering om det er lønn eller næring. Denne arkiveres sammen med kontrakt hos HiOA.  
For å oppfylle krav fra KD skal vurderings-skjema fylles ut og leveres sammen med anvist faktura/lønnsbilag for all betaling for tjenester utført av enkeltpersonforetak. Vurderingen må foretas og skjemaet skal vedlegges ved hver utbetaling.